Page:Poems of William Dunbar (1834) Vol 1.djvu/173



airlie on Ash Weddinsday,

Drynkand the wyne satt Cummeris Tway:

The tane cowth to the tother complene;

Graneand, and suppand cowth scho say,

This lang Lentren makis me lene.

On cowth, besyd the fyre scho satt,

God wait gif scho wes grit and fatt,

Yit to be feble scho did hir fene;

And ay scho said, Latt preif of that:

This lang Lentren makis me lene.

My fair sweit Cummer, quoth the tuther,

Ye tak that nigirtness of your muther;

All wyne to test scho wald disdane

But mavasy, scho bad nane uther:

This lang Lentren makis me lene.

Cummer, be glaid, both even and morrow,

Thocht ye suld bayth beg and borrow;

Fra our lang fasting ye yow refrene,

And latt your husband dré the sorrow:

This lang Lentren makis me lene.